Villa Rosa kom tot 'n einde | Maroela Media
Foto: Villa Rosa/Facebook
kykNET het bevestig dat die sepie Villa Rosa, wat elke weeksaand op die kassie te sien is, tot 'n einde gaan kom.
Karen Meiring, M-Net se direkteur van Afrikaanse TV-kanale, het gesê kykers kan egter nog tot 31 Maart 2016 in die lief en leed van die Villa se geliefde inwoners deel.
"Villa Rosa was kykNET se heel eerste eie sepie en het 'n sleutelrol in die groei van die kanaal se kykerstal gespeel. Soos met die leeftydsiklus van sovele projekte kom daar 'n tyd vir vernuwing."
Volgens Meiring is die besluit deel van M-Net se fokus op groter belegging in plaaslike inhoud. Kykers kan van 1 April 2016 af uitsien na 'n splinternuwe sepie.
kykNET het Woensdag aangekondig dat sy ontbyt-en-leefstylprogram, Dagbreek, van 3 April 2015 af tydelik nie meer gebeeldsaai gaan word nie.
Maryke Allers, woordvoerder van kykNET, het gesê die laataand-aktualiteitsprogramme, wat geskoei is op die Dagbreek-platform, word ook hierdeur geraak. "Meer besonderhede oor die laataand-skedule van April af sal binnekort bekend wees," het sy gesê.
Baba as wapen: Verdagte laat vaar borgtogaansoek
Ek hoop dit is n April fool grappie!
ag nee asb!!! vertel my julle jok.ek kan eenvoudig nie hiri slegte nuus verwerk nie
Maak maar daardie ou afskeep kanaaltjie maar toe. Drie kanale vir die Afrikaanses waarvan die een eintlik 'n re-run van die ander is of presies dieselfde uitsaai en die derde musiek videos speel op herhaal gestel.